Talið var að vatnamyntan hafi borizt til landsins snemma á síðustu öld með þýzkum garðyrkjumanni , Fresenius að nafni , en hann kom sér upp ræktunaraðstöðu á Reykjanesi við Djúp . Síðar hefur vatnamyntan verið flutt þaðan bæði að Reykhólum og að Svanshóli í Bjarnarfirði . Aðrar heimildir að vestan benda hins vegar til , að vatnamyntan hafi verið komin þangað á undan Fresenius . Vatnamyntan er skriðul , lyktarsterk , fjölær jurt með uppsveigðum , blómstrandi greinum . Blöðin eru gagnstæð , breiðegglaga eða hjartalaga , stilkuð , tennt , hærð ; ýmist græn með rauðleitum strengjum eða öll meir eða minna rauðmenguð . Hér er vatnamyntan seint í júní sumarið 2003 á Reykhólum , en þá var hún ekki farin að blómstra . Hér er vatnamyntan blómstruð 2. ágúst 2006 á Reykjanesi við Djúp .